О Б Щ И Н С К И   С Ъ В Е Т    П Е Р Н И К

Р Е Ш Е Н И Е  № 858
от 22.12.2025 г.
За даване на съгласие Община Перник, в качеството на акционер притежаващ 9,71 % от капитала  на МБАЛ „Рахила Ангелова”АД  или  92 270 броя поименни акции, всяка от които с номинална стойност от 10 лева, т.е. акционер, притежаващ акции, представляващи повече от 5 % от капитала на МБАЛ „Рахила Ангелова” АД, ЕИК 113513858, гр. Перник, ул.”Брезник” № 2 да направи предложение за допълване и включване в дневния ред на  извънредно Общото събрание на акционерите, свикано за 14.01.2026г. от 11:00ч.

На основание чл.21 ал.1 т.10 и ал.2 от ЗМСМА, във връзка с чл.223а ал.1 и ал.2 от Търговския закон  
ОБЩИНСКИ СЪВЕТ РЕШИ:
1. Дава съгласие Община Перник – в качеството й на акционер притежаващ 9,71% от капитала  на МБАЛ „Рахила Ангелова” АД  или  92 270 броя поименни акции, всяка от които с номинална стойност от 10 лева, да включи в дневния ред на Общото събрание на акционерите, свикано за 14.01.2026г. от 11:00ч. следната точка за разглеждане:

· да се добави т.3 със следния текст:

„Одобряване от Общото събрание на акционерите на решение на Съвета на директорите на МБАЛ „Рахила Ангелова” АД за предоставяне на гаранция за обезпечаване на банков кредит, който да послужи за извършване на плащания по подлежащо на принудително изпълнение съдебно Решение № 1413/02.12.2025г., постановено по въззивно дело №2846 от 2025г. по описа на Апелативен съд-София, чрез особен залог на вземане от НЗОК/ РЗОК- Перник по Договор № 140253/03.10.2023г. за оказване на болнична помощ по клинични пътеки и извършване на амбулаторни процедури с НЗОК и извършване на клинични процедури с НЗОК.“ .
· както и проект на Решение: Общото събрание на акционерите одобрява на основание чл.26, ал.2, т.3 от Правилника за прилагане на закона за публичните предприятия, взето решение на Съвета на директорите на МБАЛ „Рахила Ангелова” АД за предоставяне на гаранция за обезпечаване на банков кредит, който да послужи за извършване на плащания по подлежащо на принудително изпълнение съдебно Решение № 1413/02.12.2025г., постановено по въззивно дело №2846 от 2025г. по описа на Апелативен съд-София, чрез особен залог на вземане  на МБАЛ „Рахила Ангелова” АД от НЗОК/ РЗОК - Перник по Договор № 140253/03.10.2023г. за оказване на болнична помощ по клинични пътеки и извършване на амбулаторни процедури с НЗОК и извършване на клинични процедури с НЗОК.
2. След приемане на решението кметът на Община Перник да извърши регламентираните в чл.223 а, ал.1 и ал.2 от Търговския закон действия  по  обявяване на списъка с въпросите и предложението за решение, посочено в т.1 от настоящето решение  в Търговския регистър.

3. Одобрява приложения проект на списък на въпроси по чл.223а, ал.1 и ал.2 от Търговския закон.
4. На основание чл.60, ал.1 от АПК допуска предварително изпълнение на решението.
Мотиви за допускане на предварително изпълнение:

· Извънредното Общо събрание на акционерите на МБАЛ „Рахила Ангелова“ АД е насрочено за 14.01.2026г. По повод влязло в сила  и подлежащо на принудително изпълнение Решение № 1413/02.12.2025г., постановено по въззивно дело №2846 от 2025г. по описа на Апелативен съд-София и необходимостта от предоставяне на гаранция за обезпечаване на банков кредит, който да послужи за извършване на плащанията по съдебното решение е необходимо дневния ред да бъде допълнен по реда на чл.223а от Търговския закон, чрез вписване на списъка на въпросите не по-късно от 15 дни преди общото събрание, като последната възможна дата, на която може да бъде направено вписването е 29.12.2025г.

·   На основание чл. 404, т.1 от ГПК: Подлежат на принудително изпълнение:
1. влезлите в сила решения и определения на съдилищата, осъдителните решения на въззивните съдилища, заповедите за изпълнение, съдебно-спогодителните протоколи, решенията и заповедите за изпълнение, които подлежат или по които е допуснато предварително или незабавно изпълнение, както и решенията и определенията на арбитражните съдилища и сключените пред тях спогодби по арбитражни дела;

2. решенията, актовете и съдебно-спогодителните протоколи на чуждестранните съдилища, които подлежат на изпълнение на територията на Република България без нарочно производство;

3. решенията, актовете и съдебно-спогодителните протоколи на чуждестранните съдилища, както и решенията на чуждестранните арбитражни съдилища и сключените пред тях спогодби по арбитражни дела, по които е допуснато изпълнение на територията на Република България.

В настоящия случай е налице осъдително решение на въззивния съд, което подлежи на принудително изпълнение, като в изпълнителното производство се начисляват допълнителни такси, което значително би увеличило размера на сумата.

Решението е прието на заседание на Общинския съвет, проведено на 22.12.2025г., Протокол № 16 т. 17 от дневния ред и е подпечатано с официалния печат на Общинския съвет.
ПРЕДСЕДАТЕЛ:
 /Д. ЗАХАРИЕВ/

